
NASA GOSPA 



1934 BROJ 9 


Crkvena godina 


RUJAN 1934. 

1. S. E g i d i j e, opat. — Prva subota. — 
Potpuno oproštenje mogu dobiti svi vjernici, koji 
uz obične uvjete obave kakvu pobožnost u čast 
BI. Djevice, bez grijeha začete, da Joj zadovolje 
za nanesene uvrede. 

2. N. 15. po Duhovima. Prva u mjesecu. — 
Potpuno oproštenje mogu dobiti članovi Bratov- 
ština presv. Srca, presv. Sakramenta, Apostolstva 
molitve, uz svoje uvjete članovi Bratovštine sv. 
Krunice, i uz obične uvjete svi vjernici, koji obave 
razmatranje o dobroti i ljubavi Božanskoga Srca. 

3. P. M a n s u e t o. 

4. U. R o z a 1 i j a, djevica. 

5. S. Laurencije Justinijan, biskup. 

— Prva srijeda. — Potpuno oproštenje mogu do- 
biti uz obične uvjete vjernici, koji obave kakvu po- 
božnost na čast sv. Josipu. 

6. Č. Z a k a r i j a, prorok. — Prvi četvrtak. 

— Potpuno oproštenje mogu dobiti članovi Bra- 
tovštine presv. Sakramenta. 

7. P. Marko Križevčanin, mučenik. 
Blaženik je Hrvat rodom iz Križevaca. Bio je 
kanonik' ostrogonski. Mučen je za svetu vjeru 
od Kalvinaca. — Prvi petak. — Potpuno oproš- 
tenje mogu dobiti članovi Bratovštine presv. Srca, 
presv. Sakramenta, Apostolstva molitve i uz obične 
uvjete svi vjernici, koji obave razmatranje o do- 
broti i ljubavi presv. Srca prema nama. 

8. S. Mala Gospa. (Rođendan BI. Djevice Ma- 
rije. Nezapovijedani blagdan). — Potpuno oproš- 
tenje mogu dobiti članovi Marijinih kongregacija, 
Bratovštine karmelskog škapulara i III. Reda sv. 
Franje (ujedno i opće odrešenje). 

9. N. 16. po Duhovima. Petar Klaver, 
ispovjednik, apostol Crnaca. — Vjernicima se 
preporučaju u naročite molitve sve, a osobito afričke 
misije. U radu za afričke misije daje sve upute 
Družba sv. Petra Klavera, Zagreb, Draškovićeva 
ul. br. 12. Glasila Družbe jesu: „Jeka iz Afrike” i 
„Crnče” (list za djecu). — Potpuno oproštenje mogu 
dobiti članovi Družbe sv. Petra Klavera. 

10. P. Nikola Tolentinski, ispovjednik. 

11. U. Proto i Hijacint o, mučenici. 

12. S. Ime Marijino. Moćno i sveto ime 
Marijino slavi se u Crkvi katoličkoj već više vje- 
kova. 

13. Č. A m a t o, biskup. 

14. P. U z v i š e n j e s v. Križa. Kad su 
Perzijanci osvojili Jeruzalem, odnijeli su sobom 
i sveti Križ Isusov. Car Heraklije pobijedio je nji- 
hovu vojsku, uzeo križ Isusov i uzvisio ga na pre- 
đašnje mjesto. Kako nije mogao u carskoj odori 
i svečano urešen ni koraka načiniti, upozori ga 
biskup, da skine carski nakit. Car je poslušao i odje- 
nuo se u priprosto odijelo. Na to je lako krenuo 
naprijed, i odnio sveti Križ Isusov na Kalvariju 
u crkvu. 

15. S. Sedam žalosti BI. Djevice 
Marije. Prvi put u godini spominje nas Crkva 
sedam žalosti Gospinih koncem korizme, a drugi 
puta na današnji dan. Simeonovo proročanstvo : 
,,L Tvoju će dušu probosti mač.” Bijeg u Misir. 
Isus izgubljen u Jeruzalemu. Susretaj s Isusom 


na križnom putu. Isus umire na križu. Isusovo 
mrtvo Tijelo polože na krilo prežalosne Majke. 
Isusa polažu u grob. 

16. N. 17. po Duhovima. L j u d m i I a. 

17. P. Rane s v. Franje. Gospodin se udo- 
stojao ovom serafinskom svecu utisnuti u tijelo 
svojih pet svetih — rana. — Potpuno oproštenje 
mogu dobiti članovi III. Reda sv. Franje. 

18. U. Josip Kupertinski, ispovjednik. 
— Potpuno oproštenje mogu dobiti članovi III. 
Reda sv. Franje. 

19. S. Janu ari je, mučenik. Čudo sv. Janua- 
rija događa se još i danas. Na njegov blagdan zaigra 
krv mučenika u posudici, kad se približi moćima. 
Izvanredno se to čudo događa i u drugim zgodama, 
no redovito na današnji dan. — Kvaterna srijeda. 

20. Č. E u s t a h i j e, znameniti rimski vojsko- 
vođa, mučen i pogubljen sa svojom porodicom. 

21. P. M a t e j, apostol i evanđelista. — Kvaterni 
petak. — Potpuno oproštenje uz obične uvjete 
mogu dobiti članovi Družbe sv. Petra Klavera, 
ako mole za raširenje svete vjere. 

22. S. M a u r i c i j e (Mavro), mučenik. — Kva- 
terna subota. — U kvaterne dane molimo naročito, 
da nam Gospodin dade mnogo dobrih svećenika. 

23. N. 18. po Duhovima. L i n o, papa i mučenik, 
neposredni nasljednik sv. Petra Apostola. 

24. P. Dan BI. Djevice Marije za ot- 
kup sužnjeva. — Potpuno oproštenje mogu dobiti 
članovi 1 1 1. Reda sv. Franje. 

25. U. K 1 e o f a, mučenik. — Potpuno opro- 
štenje mogu dobiti članovi III. Reda sv. Franje. 

26. S. C i p r i j a n i J u s t i n a, djevica, mu- 
čenici. 

27. Č. K u zrna i D a m i j a n, liječnici, mu- 
čenici. 

28. P. V e ć e s 1 a v, kralj češki, mučenik. 

29. S. Mihajlo, arkanđeo. — Potpuno opro- 
štenje mogu dobiti članovi III. Reda sv. Franje. 

30. N. 19. po Duhovima. Jeronim, crkveni 

učitelj. Vjernicima se najtoplije preporuča i moli- 
tvom i širenjem knjiga poduprijeti naše Jeronimsko 
Društvo. Tko radi za dobru štampu, taj radi za slavu 
Božju i spasenje neumrlih duša. — Potpuno opro- 
štenje mogu dobiti uz obične uvjete oni vjernici, 
koji barem tri puta u tjednu zajednički mole Gos- 
pinu Krunicu. D. H. 

CVIJET IZ JERUSALIMA 

blagoslovljen na grobu Isusovu i na mjestu smrti 
BI. Djevice Marije, dobit će svaki na dar sa sve- 
tom sličicom, tko daruje barem 10 dinara za oltar 

KRALJICI HRVATA U JERUSALIMU J 



Širite „Našu Gospu Lurdsku** ! 


„NAŠA GOSPA LURDSKA" izlazi svakog mjeseca jedamput. Pretplata 15 Din na cijelu godinu (za inozemstvo 30 Din.) 
Pojedini broj 1-50 Din. — Uprava ,, Naše Gospe Lurdske“, Zagreb, Trg Kralja Tomislava 21. „Našu Gospu Lurdsku" izdaje 
Konzorcij Kuće Dobre Štampe. Za vlasnika, izdavača i uredništvo odgovara Dr Josip Andrić, Zagreb, Trenkova ulica 1. 
Tisak Tiskare Narodne Prosvjete, Zagreb, Trenkova 1. Za tiskaru odgovara Rajmund Sušin, Zagreb, Kuhačeva ul. 2. II. kat. 



AŠA GOSPA LURDSK 

GODINA VII. UREĐUJE DR PAVAO LONČAR BROJ 9. 



ŽIVJELA NAŠA DRAGA GOSPA LURDSKA! 


I ove evo godine nijesmo izostali a da ne 
posjetimo sa svojim hodočašćem — trinaestim 
po redu — našu dragu Gospu Lurdsku. Tri 
smo dana proveli u Njenoj blizini, skrušili se 
pred Njom u svojim molitvama, ondje Joj pre- 
dali naše patnje, potrebe i želje. U tom malom 
zemaljskom kutiću neba, gdje je draga Gospa 
bila vidljiva veza između Boga i zemlje preko 
male lurdske siromašne i bolježljive Bernar- 
dice, tu smo se posvema predali Njoj s potpunim 
pouzdanjem, da će nas Ona, koja je Majka, 
prije ili poslije uslišati, onako kako se bude 
svidjelo Promislu Božjem. Ta, zar nije Ona 
i Bernardici rekla, da će je učiniti srećnom ali 
ne na ovom, nego na drugom svijetu. Zato i naše 
molitve, kako za sebe i one koji nam se prepo- 
ručiše u molitve tako i za sreću naše drage 
domovine, ne će ostati neuslišane, prije ili po- 
slije, ali će sigurno biti uslišane. U Lurdu smo 
ovoga puta doista kao i prije upravo hodočas- 
nički proveli naše dane i pobožnosti, pa smo 
i postigli jubilarna oproštenja. Naše hodočašće 
zacijelo će uroditi dobrim rodom, jer draga 
Gospa kao predobra Majka — biskup Gerlier 
nazvao Ju je na Veliku Gospu u svojoj propo- 
vijedi u Špilji, našom mamicom — ne će osta- 
viti naše hodočasničke žrtve u ovim teškim 
vremenima kriza nenagrađene. 

Teče Gava srebrna i vječno pjeva pjesmu 
Majci, čiji divni kip stoji u Špilji Masabjelskoj. 
Veliko svetište puno je svijeta sviju naroda i 
sviju jezika. Sve u pokori dolazi u procesijama 
u crkvu, koju je Ona željela imati u Lurdu. 

Lurd se ponovio. Još prošle smo godine u 
jubilejskoj godini Ukazanja imali Bernardicu 
blaženu, a danas je svetica Božja. 

Zahvalni Lurd i Marijina djeca cijeloga 
svijeta podigla su joj divan spomenik a na 
mramornim pločama su uklesane godine 1844, 
1858, 1879, 1933. Rođenje, Ukazanja, smrt, 
proglašenje svetom. I tom djetetu po Gospi 
odabranom, često su hitale molitvice i topli 
uzdasi, a uz njen oltar kod bazilike i u župnoj 
crkvi zamolismo i nju za pomoć. 


Srećni smo, da smo bili u Lurdu. Lurd ostaje 
vazda neizbrisiva i draga uspomena i neza- 
boravno sjećanje. U Lurd ćemo i opet, svojoj 
Majci puni pouzdanja u Njenu pomoć, koja do- 
lazi stalno prije ili poslije, ali ne izostaje nikada. 
A vjerujemo, da ćemo biti po ! Lurdu srećni, 
ako i ne na ovome svijetu, ostanu li nam moli- 
tve za dobra ovoga svijeta neuslišane, a ono 
svakako steći ćemo svi po Lurdu zaklad blaga 



OVOGODIŠNJI HRVATSKI HODOČASNICI U LURDU 


i bogatstva za lijepo nebo. Stoga na povratku 
iz svetoga Marijinog grada Lurda, s nama 
koji smo se srećno ondje našli i vratili u domo- 
vinu, Jreba da svako srce klikne : Živjela Ma- 
rija, Živjela naša draga Gospa Lurdska! 

Duka Kuntarić 


IMENA OVOGODIŠNJIH LURDSKIH HODOČASNIKA 


1. Dr Lončar Pavao, vođa hodočašća; 2. Dr Kunta- 
rić Đuro, tajnik hodočašća ; 3. Belemečić Ilija iz 
Brsečine ; 4. Biljan Katica iz Volavja ; 5. Čirić Ma- 
tilda iz Babine Grede ; 6. Čuturić Šimun iz Posušja; 
7. Delić don Jozo iz Supetra ; 8. Gjadrov Ada iz 
Splita; 9. Gjadrov Marija iz Splita; 10. Haller Emi- 
lija iz Beograda; 11. Hutira Marija iz Sremskih 
Karlovaca; 12. Jakšić Flora iz Dubrovnika; 13. Jahn 
Ester iz Ohiclao iz Perua; 14. Kiš Verona iz Čiba 
u Bačkoj; 15. Kišpećo Đuro iz Ruskog Krstura; 
16. Kranjc Lucija iz Zagreba; 16. Kranjčić Pavao 
iz Pregrade; 18. Kuzminski Ruža iz Remeta; 19. 
Laslavić Ljubica iz Daruvara; 20. Lazarić Katinka 


iz Đakova; 21. Mecger Ljubica iz SI. Požege; 22. 
Mecger Marica iz SI. Požege ; 23. Mišinski Josipa iz 
Bačke Topole ; 24. Navratil Franjica iz Križevaca ; 
25. Pećar Julija iz Dubrovnika; 26. Pećar Marija 
iz Dubrovnika ; 27. Stare Tomo iz Bjelovara ; 28. 
Ramač Julija iz Ruskog Krstura; 29. Stamen Ivan 
iz Rakovca u Bosni ; 30. Tomašić Magdalena iz 
Varaždina ; 31. Tužinski Marija iz Jakšića ; 32. Zam- 
pera M. iz Žmana; 33. Vodanović o. M. iz Zagreba; 
34. Wagnes F. iz Zagreba; 35. Kržin I. iz Zagreba; 
36. Tomasković A. iz Starigrada; 37. Svitlanović M. 
iz Zagreba ; 38. O. Džaja M. iz Visokoga ; 39. Osto- 
jić I. iz Splita ; 40. Pavunić S. iz Koprivnice. 

LURD JE TRIUMF KATOLIČKE CRKVE 


Kad je Božanski Spasitelj boravio na ovoj 
zemlji, da posije sjeme riječi Božje, nailazio je 
na zapreke i nerazumijevanja na svakom koraku. 
Čitav Njegov život bio je sama patnja i ispu- 
njen raznim progonstvima sa strane židovskih 
prvaka : književnika i farizeja. 

On je osnovao kraljevstvo Božje na zemlji 
t. j. svoju Crkvu. Izabrao apostole i učenike 
i poslao ih da naučavaju i propovijedaju Evan- 
đelje. Nije im obećao ni blaga ni zlata, ni sre- 
bra niti zemaljske sreće, nego im je unaprijed 
prorekao, da će morati mnogo trpjeti, jer će ih 
ljudi mrziti i progoniti radi Njega. 

Pogledajmo Crkvu, kako već u prvim vjeko- 
vima svoga postanka trpi strašne klevete i 
progone od bijesnih Židova. Zatim je najokrut- 
nije progone okrutni rimski carevi i fanatični 
puk. Oni su u svojem sujevjerju za svaku ne- 
sreću krivili kršćane. Mrzili ih, otimali im imu- 
tak i slobodu, i u svojem bijesu i pokvarenosti 
bacali ih divljim zvijerima, da ih prožderu. 
Ali bolje nije bilo ni kad je Crkva dobila slo- 
bodu, i kad se mislilo, da će moći nesmetano 
uživati tu slobodu stečenu krvlju hiljada i 
hiljada mučenika. Tada se dižu krivi učitelji, 
koji truju svojim pogubnim naukama Crkvu 
Božju, i tako opet moraju njezini najvrijedniji 
i najodličniji sinovi potvrditi mučeničkom 
krvlju svoje pravovjerje. 

No njezina progonstva i patnje ne prestadoše 
ni onda, kad je bila na vrhuncu svoje moći 
i slave. I tada mora voditi žestoke borbe s kri- 
vovjercima i svojim neprijateljima. Dolaze Vi- 
klif, Hus, pa Luter, koji su htjeli, da svojim 
krivim naukama unište pravu Crkvu Kristovu. 

Napokon dođoše kao nuždan plod svih tih 
krivovjerja racionalisti. Oni su počeli nijekati 
sve, što se ne može razumom dokučiti, pa tako i 
opstojnost Božju i vrijednost katoličke Crkve 
kao čuvarice Božanskih istina i potiskivali su 
je iz javnog života. Zahtijevali su ukinuće 
svih kršćanskih moralnih obaveza, a time tra- 
žili potpunu slobodu i raspojasanost. Rušili 
su tako svaki poredak, a u prvom redu katoličku 
Crkvu. Njoj su se izrugivali na najsramotniji 
način. U svemu tome prednjačili su im francuski 
bezbožnici sa Volterom na čelu, čije je geslo 
u borbi proti Crkvi bilo : ,,Ecrasez 1’ infame” — 
uništite besramnicu. Oni su propovijedali novo 
evanđelje, da će znanost i razum nadomjestiti 
vjeru, jer Boga nema. Katolička Crkva, koja 
propovijeda vjerske bajke, izmišljotine i laži, 
mora propasti. 

I u tom metežu bezvjerske mahnitosti i ne- 
ćudoređa i raspo jasanosti došli su opet crni 
i krvavi dani za katoličku Crkvu, jer sva ta bez- 
vjerska i nećudoredna zla nađoše odjeka u fran- 
cuskoj revoluciji. Francuska revolucija, pokre- 
nuta gore spomenutim načelima, rušila je sve 
i ništila, što je bilo u vezi i što je potsjećalo 
na vjeru i katoličku Crkvu. Krv nevinih žrtava 
potocima je tekla. Najveće francuske rijeke 
punile su se lješinama siromašnih utopljenika 
svećenika i vjernika, odanih Bogu i Crkvi. 

Ali Krist nije samo prorekao trnovit put, 
put križeva i patnje svojoj Crkvi, nego je On 


njoj i obećao, da će je štititi i pomagati i s njome 
ostati do konca svijeta. Pa i jest tako. U vrijeme, 
kada se još crvenila krv gilotiniranih nesretnika, 
a uspomena na grozna utapljanja u Seini i 
drugim rijekama bila još živa. U vrijeme, kada 
je Crkva Božja bila napadana i klevetana, a 
njezin poglavar — Kristov Namjesnik sv. Otac 
Papa bio proganjan. Kad se u učenjačkim kru- 
govima grozničavom marljivošću i mržnjom tra- 
žilo stvari i dokaza, kojima bi se Crkva katolička 
znanstveno mogla pobiti, pa su se svakojake 
laži pri tome izmišljale na njezinu štetu, i kada 
je zatrovana masa bezvjerskim idejama i opojena 
pobjedom i slavom francuske revolucije pjevala 
posmrtno opijelo katoličkoj Crkvi, dolazi Krist, 
da i ovaj put u tim teškim časovima zaštiti 
svoju Crkvu, i da pokaže tako rekuć na vidljivi 
način bezbožnom svijetu, da Bog postoji, i da 
je ispravna nauka katoličke Crkve. Dolazi 
da čudesima uvjeri nevjerno ljudstvo, koliko je 
ludo u svojoj oholosti i nadutosti. Zato Bog 
odabire preko svoje Majke kao posrednice 
svih milosti, poniznu siromašnu i neuku djevoj- 
čicu Bernardu, da izvede velika djela na sramotu 
i poniženje oholima. Od tada postaje malo 
mjestance Lurd na granici Francuske, za koje 
dotada nitko gotovo nije ni znao, najznameni- 
tije mjesto i predmet čuđenja, o kojem govori 
staro i mlado, učeno i neuko, jer se ondje zbi- 
vaju takove stvari, koje nije moguće proiz- 
vesti ni protumačiti kemijskim spojevima u 
laboratorijskim retortama, ni fizičkim pokusima, 
a niti ih je moguće protumačiti na bilo koji na- 
ravni način. 

I tako Bog sam dokazuje svojom moći, da je 
katolička Crkva prava i da je uistinu ona čuva- 
rica i poklad Božanskih istina, koje je Bog 
ljudima objavio i povjerio; i da nju uistinu 
vodi Duh sveti ; ona je time jedina i prava 
iznad svih mogućih religija, svih drugih crkava 
i sekata, koje se hvale da su prave, pa makar 
one i imale kakogod uzvišene religijske i etičke 
principe, koje su konačno primile ili iz pra- 
objave ili od katoličke Crkve, ali nijedna nema 
tako velikog i sigurnog svjedočanstva, nijedna 
nema Lurd. Pa kako je nekad Spasitelj rekao 
svojim neprijateljima, kad su ga napadali, 
tako može reći i katolička Crkva one riječi : 
,,Ako ne činim djela Oca svojega, ne vjerujte 
mi. Ako činim i ako meni ne ćete vjerovati, 
djelima vjerujte, da upoznate i da se uvjerite, 
da je Otac u meni i ja u Ocu i da me je On po- 
slao.” (Sv. 10, 37-38). Ili ono što je Isus odgo- 
vorio, kad je Ivan poslao poslanstvo, da Ga 
pita, je li je On, koji ima doći ili da drugoga 
čekaju: „Idite i javite Ivanu što vidjeste i 
čuste, slijepi pregledavaju, hromi hode, gubavi 
se čiste, gluhi čuju, mrtvi ustaju, siromašnima 
se propovijeda evanđelje”. (Luka 7, 20-22). 

Eto tako ima katolička Crkva u Lurdu ne- 
pobitan i jasan dokaz i svjedočanstvo, koje 
govori svima onima, koji imaju još malo poš- 
tenja, karaktera, a i pameti, jače i sigurnije, 
nego svi znanstveni dokazi i lažni izvodi ne- 
prijatelja Boga i Crkve, kojima bi htjeli zavarati 
svijet. Ona jedina ima čudesa u pravom srni- 

slu riječi, kojima se dive i priznaju vrijednost 
i svrhunaravni karakter najveći umovi cijeloga 
svijeta bili oni kakovih god vjerskih nazora. 
I konačno, katolička Crkva, koja je do sada bila 
klevetana i napadana na najpodlije načine i 
bila predmetom najgadnijeg izrugivanja i do- 
bacivanja, triumfira nad svira svojim neprija- 
teljima, koji su prije ili kasnije morali priznati 


njezinu nepobitnu nauku. Makar je ona trpjela, 
a sigurno je, da će i u budućnosti trpjeti, nje- 
zino postojanje i božanski karakter ne će moći 
niko uništiti, jer će prije svi njezini neprijatelji 
propasti, jer je samo katoličkoj Crkvi obećao 
Krist, da će s njome ostati do konca svijeta, 
i da je vrata paklena ne će nadvladati. 

Andrija Dolenčić. 


BERNARDICA UZOR BOLESNIKA 


R. P. Leplus upravlja u decembarskom broju 
,,Message-a”, 'lista za „Apostolat” bolesnika, 
svojim bolesnicima slijedeće pismo, iz kojega 
mogu crpsti korist i svi drugi : 

Predragi moji bolesnici ! — Znate i sami, 
da će u ovoj lurdskoj jubilarnoj godini blagdan 
Bezgrešnog Začeća biti posebno istaknut u 
izvanrednom sjaju veličanstvenih obreda pri- 
godom Bernardičine kanonizacije. Zaista nije- 
daii datum ne bi pristajao kao baš taj, da pro- 
slavi poniznu povjerenicu Neokaljane Djevice. 
Njezina je misija bila, da preda kršćanstvu 
različite poruke Nebeske Kraljice, ali najveća 
joj je dika to, što je imala da zasvjedoči suvere- 
nim svjedočanstvom jedinstvenu povlasticu bez- 
grješnog Začeća, koju je par godina prije toga 
Rim proglasio kao dogmu vjere. Evo zašto je 
Sv. Otac upravo nježnom pažnjom, u kojoj 
moramo razabrati očiti plan Božji, odabrao 
izričito ovaj datum u ovoj jubilarnoj godini, 
da napokon proslavi skromnu pastiricu iz 
Batresa i Lurda. 

Ne mogu, predragi moji bolesnici, a da vam 
o tom ne govorim. Ponajprije, jer Bernardica 
Čini Lurd onim, što jest i jer su svi bolesnici 
bar srcem, ako ne uvijek činom, lurdski hodo- 
časnici. — Često je i više zasluge ovako samo 
srcem ! . . . — A onda ću vam govoriti i za to, 
što je Bernardičin primjer kao stvoren za vas. 

Pa šta vi zapravo vidite u Bernardičinom ži- 
votu, predragi moji bolesnici ? Je li se ona 
isticala izvanrednim darovima, sjajnim djelima, 
odličnim službama?... Ni najmanje. Može 
se reći, da ona doista nije ništa drugo učinila, 
nego samo bila bolesna, ali svetački bolesna ! 
Sirota, sićušna i slaba, dodavši u St. Gildard, 
donijela je već narušeno zdravlje. Uposlili su 
je koliko se moglo, prema njezinim silama. 
Osim lurdskog događaja, o kome se inače nije 
nikada pred njom govorilo, poznavali su je samo 
po njezinoj savršenoj poniznosti i po tome, 
što je o sebi samoj vrlo skromno mislila. — Do- 
skora se pogoršala astma, od koje je trpjela i 
pribavila joj priliku, da strpljivo podnosi teško 
mučeništvo. 

Tko bi, predragi moji bolesnici, mogao izreći 
divnu objavu, koja se u toj duši zbila kroz ove 
godine trpljenja, u tom jednostavnom i pot- 
punom primanju bolesti sa svim njezinim mu- 
kama i poniženjima, u tom strpljivom i milom 
podnošenju dugih i mučnih trpljenja, koja su 
stavljala prirodu u najteže borbe i napokon 
u vanrednom predusretaju i pažljivoj ljubavi 
da poštedi okolini svu posebnu brigu i sav 
napor ? Ne, Bernardica, da je radila, ne bi 
mogla biti veća, nego je tim, što je trpjela. 


Tajnu toga bolnoga života imate, predragi 
moji bolesnici, u jednoj Bernardičinoj izreci, 
koja nas nuka, da je nasljedujemo. Kada su je 
pitali jednog dana s nekim prizvukom samilo- 
sti, koju bi ona službu u zajednici mogla dobro 
da vrši, odgovorila je jednostavno, ponizno i 
milo : „Službu, da budem bolesna.” Kao da je 
htjela reći : Treba da netko preuzme i tu službu, 
jer je to neizbježivi dio trpljenja i križa. 0 da mi 
se vrati, to je izvrsno, jer ja vrijedim samo za 
to. Barem bih nečemu služila ! Uostalom dobra 
Lurdska Djevica nije mi obećala sreću na ovom, 
već na onom svijetu. A ona, bez sumnje, kani 
održati svoje obećanje!... 

0, moji predragi bolesnici, kako velika po- 
uka za vas i kolika utjeha. I vi ste nemoćni, 
ali ugledajte se u Bernardicu !. . . I vaša je uloga 
bolest, jer to je sasvim sigurno apostolat trplje- 
nja, ali ugledajte se u Bernardicu, gledajte 
kako ona prima, kako ona podnosi i kako ona 
žrtvuje ! Ali gledajte i to, kakve plodove ona 
žanje danas u slavi. Evo njezine nagrade, koja 
je i vama svima obećana!... F. Orlović. 



MAJKO BOŽJA, MOLI ZA NAS 


S PUTA 

Piscine ! Sveta voda ! kupka ! Reče Gospođa : 
,, Kopaj prstom, umij se i pij !” I proteče voda, 
voda milosti i milosrđa ! Mjesto je zabilježeno 
mramornom pločicom na zemlji ! Danas pro- 
tiče tim čudom danomice nekoliko hektolitara 
vode, koja je svedena na dvanaest pipaca. 
I teče voda dan i noć. Sve pije, sve se umiva, 
sve se veseli toj svetoj vodi, po kojoj su nebrojena 
ozdravljenja uspostavljena. U Piscine svedena 
je ista voda, — u tri — od kamena načinjene 
kace. Piscine su u mjestu ograđenom, u ogradi 
su bolesnici, pred ogradom zdravi. Svaki narod 
posebno vodi, u određeni sat, svoje bolesnike 
u kupke. I srce tvoje moli s njima, kad vidiš, 
kako zdravi uz ogradu puni svijeća, cvijeća i 
zastava zazivaju Majčicu, zdravlje bolesnih! 
Svećenici njihovi nautrudivo mole, dirljivim 
poklicima : Monstra te esse matrem ■ — Pokaži se 
Majkom, a narod prihvaća. I to skladno zazi- 
vanje prodire nebesa, dok se bolesnici kupaju. 
Kupaju se i zdravi, ako im je moguće doći na 
red. Voda je neizrecivo mrzla, ali se podnosi 
na slavu nebeske Majke. 

Kupanje prolazi neslućenom brzinom. Pri- 
praviš se : Kad te zovu, stupiš za debeli teški 
zastor, gdje je u času na tebi debela košulja. 
Dvije gospođe (za muškarce dva gospodina) 
pitaju kojim jezikom govoriš. Onda mole ne- 
prestano u tom jeziku : ,,Oče naš i Zdravo 
Marijo”. U kacu se ulazi trima stubama. Na 
prvoj te sjete da moliš Očenaš. Zatim tako na 
drugoj i trećoj. A onda te sjete da poljubiš 
kip Gospin. 

Naime — na protivnoj strani stuba — svake 
kace — jest u stijeni isklesana udubina, u kojoj 
stoji, — oko 30 cm visok kip Gospe Lurdske. 
Naravno — ■ vrlo hladna voda učini svoj utisak, 
ali ti se junačiš^ poslušnošću prema predragoj 
Majčici. Koracaš odvažno i poljubiš dragu 
Majčicu. U taj čas te — neočekivano — pognjure 
u vodu ! — Ti ,,m a 1 o — jako” uzdahneš, 
ah te one već dižu iz vode sa uzdignutim gla- 
som : ,,Ave, ave, ave Maria” — Zdravo, zdravo, 
zdravo Marijo ! 

Još jedna preugodna uspomena. 

Bijaše divni sunčani dan ! Za nas hodočasnike, 
slobodno prije podne, t. j. bez programa ! 
Zato jedni izletiše na Pick de Žer, najviši vrh, 
u pohode Svetom Križu, koji se ovdje uzdiže 
nebu pod oblake, a i od želje, da izmučenoj 
Španjolskoj pošalju koji uzdah sažaljenja, jer 
se odavle uočuje okrvavljen njezin horizont. 
Drugi autobusom odjuriše u luku Biaritz, da mo- 
gu ponosno reći: ,, Vidjeli smo Atlantski ocean”. 
Treći zakrenuše u muzej Lurda, gdje se divnom 
zornošću ističe 'sva dirljiva povijest ukazanja 
Predrage nebeske Gospe i bi. Bernardice. — Moja 
mila suputnica i posestrima, a draga naša se- 
strica kongreganistica Slavica Blažević, i ja osta- 


U LURD 

vismo sve ovo za drugi puta... A sada odlu- 
čismo od Majčice k Isusu ! Umiješasmo se među 
4000 Belgijanaca. Nijesmo požalile! Procesjja 
pođe od Spilje u crkvu Presvete Krunice. Što 
je reda i sklada u svijetu, ovdje bje usredotočeno. 
A zanos ! pobožnost ! nada sve ! U jedamput 
opaziš oca Isusovca, gdje po drugi put dolazi 
na propovjedaonicu, misliš, zaboravio je nešto 
reći kod propovijedi ! Ali da ! Orgulje zabruje, 
otac Isusovac podiže ruke, a sva crkva, kao je- 
dan, . na dirigiranje svog vođe, izvija skladno, 
dirljivo, gotovo plačno divni koral : ,,Kyrie 
eleison, Kriste eleison !” Nema tu knjižica, nema 
nota, sve to pjeva iz duše iz srca, u kojem je 
ovo pohranjeno i od djetinstva uvriježeno ! 

— 0 kako divno, kako uzvišeno ! I cijela sv. 
Misa tako ! Sve jednako skladno, sve od srca 
Bogu Gospodu predano ! Gloria ! nenadkriljivi 
hirnnus Stvoritelju ! Sanctus, sanctus, kad svi 
zapjevaše, doista gledaš u duhu Kerubine i 
Serafine pred prijestoljem Jaganjca Božjega ! 

— Ali ova neizreciva slava, u našim srcima 
bje pomućena dubokom žalosti ! „Gdje smo mi 
Hrvati, — kod nas nije tako !” 

Slatka je zamisao i „Nebeska pošta” ! 

Kako rekoh, imade ova sveta špilja više 
udubina. Nebeska Majka stajala je u najvišoj. 
U najnižoj i najvećoj udubini podignut je 
oltar, na kojem se čita nebrojeno sv. Misa. 
Iza oltara ima velika — protežući se vodora- 
vno u kamen, — udubina, koja je prozvana 
„Nebeska pošta”. Tu leže tisuće i tisuće listova, 
koji nose : prošnje, boli i slavu pred prijestolje 
Nebeske Majke ! — One tajne, koje nikomu ne 
povjeravamo, _ podastiru se ovom nebeskom 
poštom Kraljici neba i zemlje, koja je jedina 
moćna uslišati nas ! 

0! Majko sveta, koli je divan bio zagrljaj 
djeteta Tvoga s Tobom Majko ! Gledati preve- 
liku poniznost Tvoju i napojiti se slavom Tvo- 
jom ! Majčice ! zar dijete Tvoje može ino, no 
uznesti se od radosti i zahvalnosti, te padajući 
ničice kliktati : „Majko, divna moja Majko, 
pozdravlja Te dijete ushićeno ! Ushićeno radi 
slave Tvoje i milosti Tvoje ! Ti si blago naj- 
skupocjenije, blago čitavog čovječanstva, blago 
neba i zemlje ! Ti hrame Boga svoga, Ti žezlo 
svete vjere ! Sveti Križ uzdigla si Ti Majko, 
po Tebi Je štovan i slavljen po svoj zemlji ! 

Isusu idite. Trčite u Njegov očinski, bratski 
i božanski zagrljaj. Opojite se veseljem Nje- 
gove ljubavi, uživajte mir Njegove utjehe ! 

— Ovim si nas svetim riječima Majko, opremila 
z ? v P u *> — P u * d° naših domova, — ali jošte 
više — za put u vječnost, — gdje ćemo vječno 
uživati u slavi i ljubavi Tvojoj, — i gdje vječno 
sjaje blagi ^posmijeh Tvoga Božanskog Sina ! 

— Majko ! Čuj ! Duša moja — Tebe zovuća, 
Sva — Tebi se, Majko, preporuča ! ! ! 

M. Vujnović. 


Cvijet iz Jernsalima, blagoslovljen na grobu Isusovu i na mjestu smrti BI. Djevice 
iM i ™ "i TiiuiiTiiTui T Marije, dobit će svaki na dar sa svetom sličicom, tko daruje 

barem 10 dinara za oltar Kraljici Hrvata u Jerusalimu ! 

Na obranu vjere 


RED U SVIJETU DOKAZUJE, DA BOG JEST 


Donosimo drugi dokaz, da Bog postoji, da 
se vidi, tko radi razumnije : da li oni koji vjeruju 
ili oni koji ne vjeruju. Ali mi imamo dokaza 
da Bog jest, a oni nemaju nijednoga, da Boga 
nema. Sada ćemo promotriti, odakle onaj 

veličanstveni red u prirodi. Zrak, voda, zemlja, 
sve je tako divno uređeno. 

Na mjesecu na pr. nema zraka, a po svoj 
prilici ga nema ni na drugim zvijezdama. Na 
zemlji ga ima. Toplina je zemlje baš takva, 
kakva treba da bude za život na zemlji. Šta 
bi bilo, da je na zemlji tako vruće kao na suncu 
ili tako hladno kao što je u svemiru. Već davno 
ne bi života bilo na zemlji. 

Promotrimo nadalje korist vode i kako ona 
divno služi životu. Bez nje nijedna biljka ni 
životinja ne može biti. Dapače veći dio u njima 
jest baš voda. Ima nekih 400.000 vrsta biljaka 
i životinja. U svima igra voda glavnu ulogu, 
ali svaka biljka vodu na drugi način upotreb- 
ljava. Biljke napokon služe životinjama i čo- 
vjeku. No kraj svih stvorova na zemlji jest 
čovjek. Ako promotrimo samo njegovo tijelo, 
već možemo vidjeti da ono nije moglo nastati 
iz nežive zemlje, kako smo u prijašnjem članku 
vidjeli, nego mora da je neki veliki um zamislio 
čitav red i sklad među pojedinim dijelovima 
tijela, a tako i među pojedinim stvorovima u 
čitavom svijetu. 

Otkale red u svijetu ? 

Čuveni zvjezdoznanac Atanazije Kirchner 
radio je u svojoj sobi, u kojoj je bilo raznih 
strojeva, a bio je i jedan glob ili lopta, koja 
prikazuje zemlju. Tom prilikom posjeti ga nje- 
gov prijatelj, neki bezbožnik, koji je razgledao 
neke njegove strojeve. Iznenada zapita Kirch- 
nera njegov prijatelj : „Tko je napravio taj 
glob ?” Zvjezdoznanac odgovori : „Toga nije 
nitko napravio, nastao je sam od sebe.” Prija- 
telj njegov se razdraži i počne se ljutiti. Na to 
mu Kirchner reče : „Ako su one velike kugle 
na nebu same od sebe, zašto ne bi i ova mala 
lopta bila sama od sebe ?” Nevjerni se prija- 
telj malko zamisli i spoznao je kasnije, da mu je 
nevjera ipak lažna. Zaista svaki zdrav čovjek 
znade i vidi, kako je to glupo i upravo nemoguće, 
da je neka umjetnička stvar nastala sama 
od sebe. 

Veliki car Napoleon I. rekao je jednom 
učenjaku bezvjercu : „Čujte, moja je vjera 
vrlo jednostavna. Promatram ovaj svijet, koji 
je tako širok i velik ; on se sastoji iz tolikih dije- 
lova i tako je divan ! Tada sam sebi govorim, 
da svijet nije mogao nastati pukim slučajem, 
nego mora da je nastao od nepoznatog bića, 
koje je svemoguće i koje nadmašuje čovjeka 
onako, kako i sam svemir nadilazi naša naj- 
ljepša umjetnička djela.” 

Španjolski filozof Balmes vrlo lijepo piše 
jednomu, koji je sumnjao u opstanak Božji. 
On piše : „Nikad si nijesam razbijao glavu 


time, da tražim dokaz za opstanak Božji. 
Danas ga vadim iz džepa. Ako promotrim sastav- 
ljene kotače moje ure i njihovo pravilno giba- 
nje, tada me nitko ne može da uvjeri, da je 
sat nastao slučajem, bez mislioca i majstora. 
Bezbožnici govore o slučaju, o prirodnim sila- 
ma i bogzna o čemu još, ali neka mi se dopusti 
da ovoj gospodi rečem, da su im sve riječi 
besmislene.” 

Red u svijetu dokazuje da ima Bog. 

Premda je Voltaire (Volter) bio , tako bez- 
božan čovjek i premda se toliko rugao Crkvi, 
ipak je i on morao priznati, da red u svijetu 
mora da je od Boga i da nije mogao sam od 
sebe da nastane. Eto, što on misli : „Ako ura 
dokazuje da ima urara, ako palača dokazuje 
da ima graditelja, kako da onda svemir ne po- 
kazuje na najviši um ? Koja biljka, koja živo- 
tinja, koji elemenat, koje zrno ne nosi u sebi 
odraz onoga, kojega je Platon nazvao vječ- 
nim mjernikom ? Čini mi se, da tijelo najmanje 
životinjice pokazuje dubinu i jedinstvenost 
plana, da se čudom čudimo i duh nam se po- 
nizuje. Nije samo ovaj crvić umjetnina, kojemu 
su pojedini kotači točno i zgodno napravljeni ; 
nije on samo rođen, on i živi takvom umjetnoš- 
ću, koju. mi nikada nećemo moći da stvorimo 
ili shvatimo. Tijelo mu je u neposrednoj vezi 
s čitavom prirodom, sa svim počelima, sa svim 
zvijezdama, koje mu daruju svoju svjetlost. 
Ako tu nema u neizmjernosti jedinstvenog plana, 
koji pokazuje na majstora, koji ima : um, ne- 
izmjernost i jedinstvenost, onda neka nam se 
dokaže protivno ; ali to se još nikada nije na- 
činilo. Čvrstog dokaza protiv opstanka Boga, 
tog najvišeg uma — nikada još nije bilo.” 

S pravom je opet drugi jedan veliki učenjak 
(liječnik) rekao : „Dajte mi jezik kojeg bez- 
božnika, i kao anatom (liječnik) pokazat ću 
na njemu tisuću dokaza, da je taj jezik besramni 
lažac”. 

Zaista, kamogod pogledaš, svagdje nalaziš 
dokaze, da Bog postoji. Svagdje nalazimo 
takvu mudrost i svrhovitost u prirodi, da smo 
upravo prisiljeni da priznamo : iza ove prirode 
ima neizmjerni, mudri um, duh, a to je Bog. 

Stoga pravo veli obraćenik Hammerstein : 
„Ako vi to sve tumačite slučajem, onda vam 
i ja još većim pravom velim : Geteov „Faust” 
(pjesničko djelo njemačkog pjesnika Getea) 
nije ništa drugo, nego li nečistoća od muha. 
Gete nije imao ni pojma o njemu. Slučajno 
je u svojoj sobi imao nekoliko araka bijelog 
papira i u njegovoj otsutnosti bile su muhe 
tako sretne, da svojim crnim crtežem stvore 
slova, stihove i prizore „Fausta.” 

Stj. Blašković 


TKO LJUBI I ŠTUJE NEBESKU GOSPU, 

darovat će barem 10 Din za oitar Kraljice Hrvata u Jerusa- 
limu. Darovi se šalju na Društvo sv. Jeronima. Svaki takav 
darovatelj dobiva na dar sličicu s cvijetom iz Svete Zemlje. 

Katolička akcija 


HRVATSKI PROSVJETNI DOM U STUPNIKU 


Potrebu katoličkih domova osjećaju danas 
i naša sela. Danas niču i na selu najraznovrsnija 
udruženja, društva, a za njihov život i rad, 
za njihove sastanke potrebne su veće prosto- 
rije, koje su svakome članu lako pristupne. 

Potrebu takovih prostorija osjetilo je i selo 
Stupnik kod Zagreba. 1 u njemu ima nekoliko 
udruženja i gospodarskih i vjerskih. Tamo je 
bila do sada kraj crkve jedna stara zgrada, 
zapravo jedan stari crkveni podrum, i taj je 
danas prema zahtjevima našega doba pretvoren 
u društveni Dom. 

Crkveni je podrum građen dobro i to sa jakim 
zidovima i velikim svodovima, kao da će uvijeke 


prostorija za spremanje vina nastala je' potreba 
prostorija za sastajanje vjerskih organizacija. 
Tu je potrebu novoga doba razumjela uprava 
crkve, pa joj je i udovoljila. Tako je crkveni 
podrum doživio promjenu: crna gusjenica, 

što je prolazila po zemlji, dobila je bijela krila 
i postala je leptir. 

Ta preobrazba se dogodila bez ikakova na- 
meta na župljane. Hrvatska seljačka zadruga 
u selu, koja je godinama plaćala stanarinu 
i kraj toga stanovala u skroz neprikladnim pro- 
storijama, položila je 30.000 dinara, da sebi 
osigura stan i ne plaća više mjesečne najamnine. 
A kraj toga uživa društvene prostorije, koje 



odgovaraju potrebama ovakove organiza- 
cije. 20.000 dinara sabrano je dobrovolj- 
nih darova kod župljana. A sve vozne i 
ručne težake dali su župljani badava. 
Zgrada je danas gotova. 

I ta će zgrada biti ne samo društveni 
Dom, već prosvjetni Dom. U njemu će se 
upriličavati razna predavanja, čitavi zimski 
tečajevi vjerskoga, gospodarskog i pro- 
svjetnoga značaja. 

Takvi bi se domovi vrlo lako složnom 
suradnjom, a bez većih materijalnih žrtava 
mogli podići u svakom većem mjestu, u 
sjedištu župe. I mogli bi vrijediti ne samo 
kao svjedok kulturnog napretka našega 


Život s Crkvom 

SV. ANDRIJA HUMBERT F0URNET 


Neki misle da ne može postati svecem, tko 
već u djetinjoj dobi ne pokazuje sigurne zna- 
kove svetosti. Budući svetac, misle, mora biti 
dijete različito od ostale djece: povučeno i 
šutljivo, ne mari za igru nego samo za moli- 
tvu, te pokazuje ozbiljnost i razbor odraslog 
čovjeka. No na čast oltara može biti podignut 
i onaj, tko nije rođeni svetac, nego je kasnije 
svecem postao, dakako pomoću milosti Bo- 
žje. Takav je primjer sv. Andrija Fournet 
(čitaj : Furne). 

Bio je Francuz plemićkog roda, kao dječak 
izvanredno žive i vesele ćudi. 

Volio je parade, i nastojao da se svidi lju- 
dima. Dobra mu je majka željela da bude 


svećenik, ali on o tome nije htio ni čuti. Na 
nekoj svojoj knjizi napisao je : Ova je knjiga 
vlasništvo Andrije Fournet-a, dobrog dječaka 
koji ne će da bude ni redovnik, ni svećenik. 

Općenito se drži, da sam Bog zove pojedince 
u svećenički stalež. Tako je bilo i kod Andrije. 
Boraveći kod strica župnika, revnog i požrtvov- 
nog svećenika, oćuti Božji poziv i želju za 
svećeništvo. Zaređen je godine 1778. Kapela- 
novao je na dva mjesta, a onda postade župnik 
u Maille. Po svojoj naravi je bio vrlo dobar, 
ali još nije bio savršen. Volio je pokazivati 
svoje lijepe konje i kočiju, sazivati oko sebe 
prijatelje, i s njima se gostiti. Propovijedao 
je kićeno, više da se svidi slušačima, nego 

li da naviješta Riječ Božju. Stric svećenik i 
pobožna sestra često su ga nagovarali da svoj 
život uredi više po evanđeoskom duhu. 

Sam pak Bog poslužio se jednom zgodom 
da izvede potpuni preokret u njegovoj duši. 
Stol je bio nekog dana gospodski uređen za pri- 
jatelje i na njem je blistalo srebrno suđe, što ga 
je Andrija baštinio od roditelja. Dođe neki pro- 
sjak i zamoli župnika milostinju. Taj se ispriča 
da nema novaca, a prosjak mu odgovori : 
„Nemate novaca, a stol vam je prekrit sre- 
brninom.” 

Od tog časa počjnje njegovo napredova- 
nje na putu Božjem. Činilo mu se, da ga je uko- 
rio sam Spasitelj u osobi tog siromaha. Bogato 
posuđe i pokućstvo proda u korist siromasima, 
spava na slami, bičuje se, posti i moli. Ne pozna 
više udobnosti i zabava s prijateljima. Uči, 
čita, pohađa Presveti Sakramenat, bolesnike 
i ubogare. Ozbiljno je zagazio stazom, a bilo 
mu je tada tek 30 godina. Ali sad su došle 
i teške kušnje. Buknula je francuska revolu- 
cija. Vlada traži od svih svećenika da se zakunu 
na protucrkveni ustav. Andrija Fournet ne će 
da položi tu raskolničku prisegu. Progone ga, 
a on kriomice ravna svojom župom. Godine 
1792. bude uhvaćen i izagnan u Španjolsku, 
gdje je na sve učinio utisak sveca. Za četiri 
godine vraća se kriomice uz opasnost života 

KAKO SE TREBAMO PRIPRAVITI 

Sv. Pričest donosi obilje milosti samo. onda, 
ako je dostojno primamo. 

1. Za dostojno primanje sv. Pričesti potrebno 
je prije svega da nemamo na duši ni jednoga 
teškoga grijeha. Kako može Isus ući u dušu, 
u kojoj gospodari sotona ? Sveti Pavao nas 
opominje : „Zato neka čovjek ispituje sam sebe, 
pa tada od onoga kruha neka jede i od kaleža 
neka pije.” (1 Kor. 11, 28). To znači: prije sv. 
Pričesti trebam se ispitati, da li sam počinio 
koji teški grijeh, iza kako sam se posljednj 
put ispovijedio. Ako imam teški grijeh, moram 
ga najprije ispovjediti u sv. Ispovijedi i tek 
onda mogu dostojno primiti sv. Pričest. Ko 
ima na duši teški grijeh pa ipak pristupa 
k sv. Pričesti, pričešćuje se nedostojno i pot- 
pada pod teški sud Božji. Sv. Pavao, apostol 
piše : „Dakle kojigod bude nedostojno jeo 
kruh ovaj ili pio kalež Gospodnji, bit će kriv 
Tijelu i Krvi Gospodnjoj (jer obeščašćuje Tijelo 
i Krv Gospodnju). Zato neka čovjek ispituje 
sam sebe, pa tada od kruha onoga neka jede i 
od kaleža neka pije. Jer ko nedostojno jede 
i pije, sud (to jest osudu) sebi jede i pije, ne 
razlikujući Tijela Gospodnjega.” (1 Kor. 11, 
27). Takav naime ne razlikuje ovu božansku 
hranu od obične hrane. Primanje sv. Pričesti 
u teškom grijehu ima redovito strahovite po- 
sljedice. Srce takvome griješniku pomalo otvrdne. 
Više se ne kaje za grijehe i ne ispovijeda ih, 
a prema tome i ne dobiva oproštenje. On si je 
sam kriv, što će mu biti izrečena strašna osuda 
za nedostojno primanje sv. Pričesti, o kojoj 
govori sv. Pavao. 

I od lakih grijeha trebamo se Očistiti prije 
sv. Pričesti. Ako imamo priliku da se ispovje- 


u svoju župu, služi svete mise, i vrši ostale funk- 
cije po sjenicima i štagljevima. 

Nakon desetgodišnjih progona dana je Crkvi 
sloboda. Srce svečevo krvarilo je gledajući 
odraslu djecu bez ikakvog vjerskog znanja. 
Sakupi nekoliko djevojaka, koje će poučavati 
neuke i pomagati siromašne. S tim je djevojka- 
ma doskora osnovao družbu sestara sv. An- 
drije. Na glasu svetosti umro je godine i834„ 
blaženim je proglašen godine 1926., a 4. lipnja 
1933. na Duhove proglašen je svecem. 

Tako nam je Francuska iza sv. Ivana Via- 
neya opet dala jednog župnika - sveca. 

Pouka: 

„Podignite oči svoje i vidite njive kako su 
već bijele za žetvu” (Iv. 4., 35.), rekao je Isus 
jednom apostolima. Sela naša i gradovi njive 
su Božje, a svećenici su radnici na njima upo- 
sleni. Oni te Božje njive obrađuju, siju sjeme 
Riječi Božje, i dušama našim pružaju Kruh 
Živi, svetu Pričest. Već bi možda srdžba Bo- 
žja uništila svijet radi njegovih zloća, da se da- 
nomice ne prinose Bogu žrtve pomirnice — svete 
Mise, njih oko tri stotine hiljada svakog dana. 
Štujmo zato svakog svećenika kao Božjeg 
poslanika, kao posrednika između Boga i ljudi ! 
Molimo se, da Bog dade mnogo dobrih sveće- 
nika našemu narodu ! Drag. Nežić. 

I ZAHVALITI ZA SV. PRIČEST? 

dimo najbolje je u sv. Ispovijedi, a ako ne, 
onda se barem pokajati za njih. 

Svetu Pričest treba primati pobožno. 

Za dostojno primanje sv. Pričesti traži se, 
da prije sv. Pričesti pobožno molimo i dobro 
promislimo, što se sada zbiva. Možemo to oba- 
viti i tako da razmišljamo o pitanjima : ,,K o 
dolazi k meni?” — Isus, Gospodin 
moj i Bog moj. — Isuse, vjerujem u Te. Isuse, 
klanjam Ti se ! — „Kome dolazi?” — 
K meni jadnome i nevoljnome griješniku. Isuse, 
nijesam vrijedan tolike milosti. Kajem se za 
svoje grijehe ! „Zašto dolazi?” — Jer 
me ljubi i hoće da me spasi. Isuse, uzdam se 
u Tvoju dobrotu ! Isuse, ljubim Te nada sve. 
Moja duša čezne za Tobom ! 

Sv. Pričest treba primiti natašte. 

Crkva je strogo zapovjedila, da prije sv. 
Pričesti ne uzimamo nikakve hrane, ni jela ni 
pila. Taj se post traži radi poštivanja sv. Pri- 
česti kao duševne hrane, koja je daleko nad 
običnom hranom. Od toga su izuzeti samo 
teški bolesnici. Njima svećenik može prema 
uviđavnosti dopustiti, da jedamput ili dva, put 
u tjednu uzmu nešto hrane prije sv. Pričesti. 

Nadalje k stolu Gospodnjem moramo pristu- 
pati samo čedno i pristojno obučeni. Mnogi 
su biskupi izdali u tom stroge naredbe i nalo- 
žili neka se svakome uskrati sv. Pričest, koji 
bi se usudio pristupiti k sv. Pričesti nečedno 
obučen. 

Neposredno prije sv. Pričesti klečimo na 
pričesnoj klupi ili stubi. Ministrant moli u ime 
svih Confiteor — Ispovijedam se. Ako je obi- 
čaj da svi zajedno mole, molimo skrušenim 
srcem tu molitvu, u kojoj se kajemo za grijehe. 

Tada se svećenik okrene od oltara i veli : „Smi- 
lovao vam se svemogući i milosrdni Gospod 
i oprostio vam vaše grijehe i uveo vas u vječni 
život. — Amen.” 

„Oprošten je, odriješenje i otpuštenje vaših 
grijeha podijelio vam svemogući i milosrdni 
Gospodin. — Amen.” Zatim uzme ciborij 
(kalež sa sv. Hostijama), podigne jednu sv. 
Hostiju i govori : „Evo Jaganjac Božji koji 
uzima grijehe svijeta !” Poklonimo se pobožno 
Isusu i recimo tiho u sebi tri puta riječi, koje 
i svećenik po tri puta izgovara: „Gospode, 
nijesam dostojan, da uđeš pod moj krov, nego 
samo reci riječ i ozdravit će moja duša !” 

Neposredno prije nego što će nas svećenik 
pričestiti podignimo glavu, otvorimo usta, 
ali ne premalo ni previše. Jezik položimo na 
donju usnicu. Oči možemo oboriti ili ih uprti 
u sv. Hostiju, koju nam svećenik podjeljuje uz 
riječi „Tijelo Gospoda našega Isusa Krista 
neka čuva dušu tvoju za život vječni.” 

Kad nam je svećenik podijelio sv. Hostiju, 
zatvorimo mirno usta. Ako nam se sv. Hostija 
prilijepi za nepce, možemo je skinuti jezikom. 
No nikako to ne smijemo činiti prstima. Zatim 
pođimo skromno na svoje mjesto. Kleknimo. 
Misli naše neka sada budu uz Spasitelja, koji 
je došao k nama sa svojom slavom. Pozdra- 
vimo ga. Zahvalimo Mu za sve milosti. Napose 
pak zahvalimo za ovu milost, što smo Ga mo- 
gli danas primiti. Prikažimo Mu samoga sebe i 
obećajmo Mu trajnu vjernost. Donesimo sad 
pred Njega svoje potrebe, napose duševne. 
Molimo Ga, da blagoslovi nas, naše roditelje, 
rođake, prijatelje i neprijatelje. — Zahvaljivanje 
neka bude po prilici deset minuta ili četvrt 
sata. Kroz dan, kad smo već u poslu sjetimo se 
češće koga smo primili danas ujutro. Nastojmo 


biti Isusu što sličniji. „Koji govori da u njemu 
ostaje, taj treba da tako hodi, kao što je On 
hmdio.” (1 Iv. 2, 6). — Važna je dakle dobra 
priprava i zahvala za sv. Pričest, jer što se 
brižljivije i pobožnije pripravljamo i zahvalju- 
jemo^ to više i obilnije primamo milosti. 
Pobožnost sv. Alojzija prema presv. Oltarskom 
Sakramentu. 

Za sv. Alojzija bio je presv. Olt. Sakramenat 
sunce njegovoga života. Dnevno je bio kod 
sv. Mise. Pod Podizanjem znalo ga obuzeti 
duboko ganuće tako, da se čak i rasplakao. 
Kroz dan otišao je češće na kratak časak u kućnu 
kapelicu. Svetu Pričest primao je svake nedjelje. 
Da se uzmogne dostojno pripraviti i zahvaliti 
za sv. Pričest, razdijelio si je nedjelju u dva 
dijela. Kroz prvu se polovicu zahvaljivao 
za posljednju sv. Pričest, a kroz čitavu drugu 
polovicu se pripravljao za slijedeću sv. Pričest. 
U predvečerje dana, kad će primiti sv. Pri- 
čest, radostan je govorio o sreći, koju će ujutro 
uživati. Njegova su braća redovnici, pače i 
sami svećenici dolazili tada k njemu da se i oni 
napune pobožnosti u njegovoj prisutnosti. 

U jutro onoga dana kad se imao pričestiti, 
prva mu je misao bila kod Spasitelja, koga će 
primiti. Časove prije sv. Pričesti proboravio je 
u pobožnom promatranju o presv. Oltarskom 
Sakramentu. Iza sv. Pričesti potražio je koji 
samotni kutić i tamo se zahvaljivao. Njegovo 
je srce tada živo kucalo preslatkom utjehom. 
Suze radosnice tekle su duboko niz lice. Koji 
su ga promatrali, bili su duboko dirnuti. Či- 
tavo prije podne sproveo je Alojzije u šutnji. 
Misli mu se uvijek vraćale k Isusu. Tako je 
Alojzije sačuvao anđeosku čistoću i dovinuo se 
u mladoj dobi do potpune svetosti, kojoj se 
uvijek divimo. J. Rukelj. 


Gospa dobrog savjeta 

NAŠI NAJBLIŽI 


Predobri je Gospodin čovjeka postavio u 
stanovitu okolinu ljudi, s kojima je nužno 
povezan. U obitelji su nužno povezani roditelji 
sa svojom djecom i obratno djeca sa svojim ro- 
diteljima. Djeca se međusobno povezuju kao 
braća. Te obiteljske, krvne veze, pojačao je 
Bog,, kao Gospodar prirode, i s velikom ljubavlju. 
Roditelji nužno ljube svoju djecu, a djeca 
neodoljivo osjećaju za svoje roditelje. Tako mora 
biti. To je usađeno u srca ljudska od samoga 
Boga. I upravo te nježne veze uzajamne ljubavi 
čine sav čar nježnog obiteljskog života. Ova 
ljubav tjera jedne i druge snažno u žrtvu, traži 
od njih uzajamnu brigu, drži ih na okupu u 
svim ugodnim, ali i teškim časovima života. 
Divna ova ljubav, od samoga Gospodina ure- 
đena, može ujedno poslužiti kao poticalo i do- 
bro sredstvo u duhovnom životu i napredovanju. 
Na žalost može i sasma protivno postati zapre- 
kom u dobroj stvari, napose u duhovnom po- 
gledu. Ta je ljubav od samoga Stvoritelja 
premudro uređena za naše dobro, i zato će i po- 
služiti na dobro, ako je mudro i uredno upo- 


trebljavamo. Podademo li joj se mimo i protiv 
uređenja Gospodnjega, onda nas može samo 
smetati na svrhunaravnim putevima, što više 
baciti i u grijeh. U tome smislu moramo razu- 
mjeti riječi Isusove : „Ako netko želi k meni 
i ne mrzi na svoga oca i svoju majku, na svoju 
ženu i na svoju djecu, na svoju braću i svoje 
sestre, što više na svoju dušu, ne može biti 
mojim učenikom.” Stroge su to riječi, no ako ih 
dobro shvatimo, onda vidimo, da su sasma is- 
pravne. U tom pogledu nam tumači sv. Grgur 
Veliki po prilici ovako : „Kako može Gospodin, 
koji je odredio i neprijatelje ljubiti, kazati, 
da moramo mrziti na svoje najbliže ? Ili, kako 
je Onaj, koji za ženidbu veli, da što je Bog 
sastavio, čovjek da ne rastavlja, mogao reći, 
da moramo mrziti na zakonitu ženu ? Ili može- 
mo doista nekoga i mrziti i ljubiti ? To je is- 
pravno ! Svoje najbliže, u koliko nam smetaju 
u duhovnom pogledu, moramo mrziti, a u koliko 
nam u tom obziru ne smetaju, smijemo i moramo 
ljubiti.” Dakako, da ovdje riječ mrziti, ne znači 
griješnu mržnju, nego odricanje. Zapazimo li, 


190 



da nam tkogod između naših najmilijih smeta 
na putu duhovnoga napretka ili dapače na putu 
vječnog spasenja, mi se toga moramo odreći. 
Tu je više puta potrebno pregaziti i isto svoje 
srce. Isusove riječi su neoborive. Nauk Crkve 
na temelju ovih riječi prokušan je kroz 19 
stoljeća. Iskustvo pojedinaca uvjerava nas sna- 
žno o tome. Svakidanji primjeri nam sve to 
potvrđuju. Imade na primjer roditelja, koji su 
previše zaljubljeni u svoju djecu. Takva je 
njihova ljubav neuredna. Ona dopušta djeci 
sve. Djeca se onda kvare, padaju u zlo i ne mogu 
napredovati u duhovnom životu. Djeca su du- 
žna slušati svoje roditelje. Ljubav im tu poslu- 
šnost olakšava u zgodama, kad se od njih traže 
teškoće. No u onom, što je zlo ne smiju rodi- 
telje poslušati, jer se ,, treba više pokoravati 
Bogu, nego li ljudima”. Osim toga i djeca sama 
mogu i roditeljima smetati u duhovnom ži- 
votu, ako u zlo upotrebljavaju ljubav njihovu, 
i u zlo iskoriste njihove slabije časove. Sve 
to moramo mrziti, t. j. ovakve se uzajamne 
ljubavi, koja nam smeta u duhovnom pogledu, 
moramo odricati. Uzajamna ljubav među dra- 
gim osobama na tom svijetu nije zato, da nam 
smeta, već zato, da nas diže u duhovnom životu. 
Samo takva ljubav je prava ljubav i slika one 
ljubavi, koju dugujemo Gospodinu Bogu. Ta- 
kva je onda ljubav ujedno i izvorom utjehe i 
pomoći u poteškoćama. Ona je napokon i neki 
predosjećaj raja na zemlji. U nebu naime ima- 
demo svi uživati u ljubavnom sjedinjenju s Go- 
spodinom. To je uz blaženo gledanje Boga bit 


Kršćanska obitelj 

KAKO UMIRE 

Orubica kod N. Gradiške. 

Već 2 godine leži i s kreveta se ne miče teška 
bolesnica udova — trećoredica Marija Matijaše- 
vić. Ova pobožna duša upravo svetačkom 
strpljivošću podnosila je svoj križ — sušicu. 
Uvjerena, da joj nema lijeka, potpuno se pre- 
dala u volju Božju. Kao trećoredica i član 
počasne straže revnosno je obavljala svoje mo- 
litve i u krevetu u vrijeme svoje teške bolesti. 
Dok je bila zdrava, nije se udaljivala od Crkve. 
Mogao si je vidjeti svaki dan pred oltarom 
Božjim. Zato se nije ni udavala poslije smrti 
svoga muža, s kim je živjeka samo 2 godine. 
Kao udovica provela je 27 godina. Umrla je u 
43. godini života. 

Mjesec dana prije smrti primila je škapular 
BI. Djevice Marije i tim joj se na vidan način 


vječnoga blaženstva. Ništa u tom ne smeta 
ljubav prema našim najmilijima, jer je sva 
oplemenjena onom glavnom ljubavlju prema 
Bogu. Zato i moramo svoje naravske osjećaje 
na ovom svijetu upravljati zakonima ljubavi 
prema Bogu. 

Kada je Stvoritelj usadio u čovječje srce vez 
ljubavi radi veza krvi, tako i od Njega potječe 
prijateljska ljubav. Sam je Gospodin u ovo- 
zemskom životu imao kao prijatelje svoje apo- 
stole : Lazara i neke druge svoje pristaše. On 
je dakle sam posvetio prijateljsku ljubav, ali 
je i svojim primjerom podao nauk, kakva mora 
biti naša prijateljska ljubav. Spasitelj je na ovoj 
zemlji u prvom redu dijelio svojim prijateljima 
i svojoj okolini vrhunaravna dobra. Dobro dje- 
lovanje na naše prijatelje imade biti pravim 
predmetom prijateljske ljubavi. Svako duhovno 
i tjelesno djelo milosrđa imade biti dokazom 
naše prijateljske ljubavi. Sve pak ono, što bi nas 
uz prijatelja smetalo u duhovnom napredova- 
nju, predmetom je odricanja. Čovjek se mora 
što više odreći svake one prijateljske veze, 
koja mu ne dade u blizinu Gospodnju. 

Na ovaj način se imadu razumijevati one 
stroge riječi Božanskog Spasitelja. Nije On 
protivnik ljubavi na zemlji, ta, On je sve to 
stvorio. Svaka ljubav imade konačno k Njemu 
voditi. Samo i jedino takvom ljubavlju prema 
našim najbližima smijemo napuniti svoje srce. 
Nijedna druga ljubav nije za nas, jer bi nas 
priječila u duhovnom napretku i na putu kre- 
posti. Priredio : D. Hren. 


SLAVONKA? 

predala. Više je puta primila u bolesti sv. Pri- 
čest. A posljednjih dana života molila se Go- 
spi od škapulara, da joj produlji život do svet- 
kovine Karmelske Gospe. I u istinu, Gospa joj 
je tu molitvu uslišala. Na sam dan škapularske 
Gospe poziva župnika, da joj podijeli sakra- 
mente umirućih. Primila ih je u prisustvu svih 
trećoredica. Bolesnica je tihim glasom govorila : 
„Molite polako sve molitve, da ih i ja mogu 
mislima pratiti.” I zadnji čas sama traži svije- 
ću i drži ju u ruci moleći. Oprostivši se još jed- 
noć sa svojom kućom i sinom i svim trećore- 
dicama lijepo umire 16. srpnja ove godine, 
kako je i želila na svetkovinu Gospe škapular- 
ske. Sprovod joj je bio svečan a župnik je u 
crkvi održao govor tako, da je cijelo selo plakalo. 
Evo ovako umire Slavonka. I. Badrov, župnik. 


PRAVO BOGATSTVO 


K nekom siromahu dođe jedamput poreznik 
i pitao ga za imanje. ,,Ja sam bogat i posje- 
dujem dragocjenih dobara,” odgovori onaj. 
Činovnik poče bilježiti. „No, što posjedujete?” 
A on reče sa smiješkom : „Moje je najveće do- 
bro moj Spasitelj, koji mi je kupio nebo i u 
mome srcu stanuje. K tome imam čestitu ženu, 
koju ne bih dao ni za sve na zemlji, jer o tome 
govori Sv. Pismo : „Pobožna, krjeposna žena 


je veliko blago i dragocjenija od najdrago- 
cjenijeg dragulja. Onda imam još četu zdrave 
i poslušne djece.” — „Inače nemate ništa više ?” 
požuri činovnik. — „ Imam,” nastavi drugi, 
„imam snažne ruke, veselu ćud i zahvalno 
srce, s kojim hrabro brodim kroz život.” — 
Činovnik uze šešir i reče : „Vi ste zaista bogat 
čovjek, ali za svoje bogatstvo ne trebate platiti 
porez.” Priredio : J. Ott. 

Iz Apostolata sv. Cirila i Metodija 


VIJESTI IZ KRŠĆANSKOG ISTOKA 


JUGOSLAVIJA 

Prva slovenska župna crkva sv. Cirila i Meto- 
dija bila je posvećena dne 1. jula o. g. u Ljub- 
ljani. Slovenski katolici slave ove godine 25. 
godišnjicu osnutka „Apostolata sv. Ćirila i 
Metodija”, koji je dostojno nastavio i gajio 
ćirilo-metodijske ideale svetog mariborskog bi- 
skupa Slomšeka. Dne 12. juna god. 1909. ime- 
novao je ljubljanski knez-biskup Dr Antun 
Bonaventura Jeglić prvi odbor „Apostolata 
sv. Ćirila i Metodija” u svojoj biskupiji, komu 
je bio duša revnosni Dr Fran Grivec. Posveta 
prvog ćirilo-metodskog svetišta u Ljubljani 
radosna je kruna 25 godišnjega rada „Aposto- 
lata sv. Cirila i Metodija” kod Slovenaca. Svom 
bratskom društvu najsrdačnije čestitamo ! 

ENGLESKA 

Pokret za sjedinjenje s katoličkom Crkvom 

u Engleskoj najbolje osvjetljuje statistika 
konvertita za god. 1933. U svemu je bilo 12.288 
obraćenika, među njima mnogo uglednih osoba, 
kao : Arnhold Lunn, anglikanski vikar sv. 
Agneze u Cardiffu, Thomae W. H. kapelan 
,,Wocester College”-a u Oxfordu, William 
Force Stead, Miss Bidvvell, kći anglikanskog 
biskupa, viceadmiral Robert Hoenell, te Tho- 
mas Whitton, koji je bio kroz 31 godinu angli- 
kanski svećenik. 

POLJSKA 

Orijentalni ogranak Isusovačkog reda. Na 

poticaj svetog Oca Pape dobiše i Isusovci 
posljednjih godina novi istočni (orijentalni) 
ogranak svoga reda. Sveti Otac želi, da poje- 
dini redovi imadu svećenike i redovnike istoč- 
nog obreda. Prvi Iussovci primili su istočni 
obred godine 1924., te su preuzeli kao župnici 
dvije župe istočnog obreda u biskupiji Vilna. 
Dvije godine poslije toga osnovan je u isusovač- 
kom redu posebni novicijat istočnog obreda. 
Nakon četiri godine brojio je orijentalni ogra- 
nak isusovačkog reda 9 svećenika, 24 skolas- 
tika i 8 lajičke braće. 

RUSIJA 

0. Aleksije Zjerčaninov. Nedavno umro je u 
Rusiji o. Aleksije Zjerčaninov, patrijar kato- 
ličkog pokreta u Rusiji. On je bio nekada pra- 
voslavni svećenik, nu već se god. 1896. sjedi- 
nio s rimokatoličkom crkvom postavši kato- 
ličkim svećenikom istočnog obreda. Radi toga 
ga je još carska vlada kaznila trogodišnjom 
tamnicom u suzdalskom manastiru. Kad je 
izašao carski ukaz vjerske tolerancije, pošao je 
o. Aleksej u Petrograd, gdje je organizirao 
prvu katoličku župu istočnog obreda kod ka- 
pele u Polozovoj ulici. Svetu je Misu čitao u 
crkvi sv. Katarine. Tu je proslavio i pedeset- 
godišnjicu svoga svećeništva, pri kojoj je kon- 
celebrirao i pok. nabiskup Cieplak. God. 1921. 


odlikovao ga je sv. Otac čašću kućnoga svoga 
prelata. Boljševici su ga nekoliko puta bacili 
u tamnicu u Petrogradu, dok ga kao 80 godiš- 
njeg starca nisu prognali u daleki Tobolsk. 
Nu i tu je vršio duhovnu službu, kao jedini 
katolički svećenik sjeverne Sibirije. U nje- 
govu skrovištu mogli su naći utjehu i svete sa- 
kramente raspršeni katolici latinskog i istočnog 
obreda. U toj samoći je umro nemajući, tko 
bi ga katolički sahranio. Eto i opet jedan mu- 
čenik Kristove ljubavi ! 

U pok. o. Aleksiju Zjerčaninovu imadu 
utjehu članovi ,, Apostolata sv. Ćirila i Meto- 
dija”, videći, koliko dobra čine, ako svojim mo- 
litvama isprose milost obraćenja i samo jed- 
nomu nesjedinjenomu ! 

0. Pavao Chomić. Rodom je iz Grodenska. 
Spada među najrevnije katoličke svećenike u 
Lenjingradu. Godine 1927. bio je od boljševika 
bačen u tamnicu, i od tog doba počinje njegov 
mučenički križni put. Mnogo je trpio u progon- 
tvu na vražjim Solovjeckim otocima. Najgore 
je^ dane prepatio u čuvenoj tamnici zvanoj 
„Špaletka”, gdje je čamio 11 mjeseci. Tu su ga 
mučili gladom i silili ga na otpad od vjere ili 
barem od svećeničkoga reda. Velike su bile 
njegove fizičke patnje, nu još veće bile su 
duševne: Posljedica je bila, da je živčano klo- 
nuo i — poludio. Sad su ga dopremili u „sa- 
natorij” za živčano bolesne u Lenjingradu ! 

Sovjetske laži. U Parizu održala je predava- 
nje o Sovjetskoj Rusiji gđa Černavinova, koja 
je pred kratko vrijeme iz Rusije pobjegla. 
Iz njezina predavanja razabire se, kako So- 
vjeti varaju javnost svojim izvještajima. Us- 
pjesi u obrtu označuju se rubljima, ali se ne čini 
razlika između predratnih rubalja i sadanjih, 
samo da se dobije dojam, da su sovjeti presti- 
gli carsku Rusiju. U tvornicama se više pazi 
na kolikoću nego na kakvoću robe. Budući 
da se „neispunjenje osnove” teško kažnjava, 
prisiljeni su upravitelji lagati. Istinitih brojki 
se sovjetska vlada boji. Prave brojke smatraju 
se strogo povjerljivom stvari, pa se odavanje 
kažnjava kao „gospodarska špijunaža”. Sovjet- 
ska vlada imade neke zavode i ustanove samo 
zato, da ih pokazuje inostrancima kao uzorne. 
Tako na pr. pokazuje strancima uzorna pre- 
noćišta, uzorne škole, dječje domove, seoske 
gospodarske kolonije, koje imadu biti uzor- 
kom „drugim takovima”, nu druge takove 
institucije ne postoje. Sovjetske brojke dakle 
nisu pouzdane, njihove uzorne institucije samo 
su izmišljotine. — Radničke prilike u sovjet- 
skoj Rusiji su vrlo teške. Stari jedan radnik 
lijepo je rekao : „Prije smo bili robovi gospode, 
onda smo postali robovi kapitala, a sad smo 
robovi rada.” Da, svi su ruski radnici robovi 
rada. Država iskorišćuje njihovu fizičku i 
umnu snagu, a da oni od toga nemaju gotovo 
ništa, ni poštenog stana, ni odijela ni hrane... 

BORAC KRISTOV 


Đuro i Saturno. 

Iza svetih čina i molitve započne razgovor 
među kršćanima. Jedni iznose svoje poteškoće 
i neprilike. Drugi ih bodre i nukaju na ustraj- 
nost. Siromasi mole pomoć. Bogatiji davaju 
velikodušno od svoga bližnjemu. Veseli su, 
što mogu pružiti pomoć braći za Krista. Među 
kršćanima vlada bratska ljubav. U toj slozi 
i ljubavi nalaze oni radost i veselje. Kod njih 
vrijedi načelo : što ima jedan, imaju svi. 

Za svoje utamničene se brinu. Određuju se 
ljudi, koji će im odnijeti razne stvari, a napose 
svetu Pričest. Ona je najveća radost utamniče- 
nika. Tko ide k njima mora biti oprezan. Po- 
gani ne smiju ništa saznati. Sve treba lijepo i 
pametno urediti. Napose ne smiju izdati mjesta, 
gdje se sastaju na molitvu. 

Kroz čitavo to vrijeme Juraj šuti. Duboko 
se zamislio. Sulpicije ga se dotakne. 

— Jurje, kuda si se ti zamislio ? 

Ovaj se trgne iz misli. Kroz malo prozorče 
pogleda na nebo. 

— Zvijezde se pomalo gase. Noć je na izmaku. 
Još sam malo s vama. Još danas možda ću ići 
u smrt. Molite se za mene ! 

— Što ti, Jurje, pada na um ? 

— Danas sam stvorio čvrstu odluku. Idem 
pred cara. 

— Ne budi smiješan ! Ići pred cara znači 
izlagati sama sebe sigurnoj smrti. Zar te mo- 
žda car zove ? 

— Car mene zove. Idem ga pitati, kada će 
već prestati progoni ? 

— To je sigurna smrt ! 

— Moglo bi biti i drugačije. To bi moglo 
spriječiti progone. 

— Kako to misliš ? 

— Car me je nekada volio. Hrabro sam se 
uvijek borio uz njega. Dijelio sam s njim sve 
neprilike vojničkoga života. Svaku sam zapo- 
vijed izvršavao. Idem sada k njemu i reći ću 
mu, da nije istina, da smo mi njegovi neprija- 
telji. Dapače smo mnogi i svoju krv prolijevali 
za njega. Možda ga to gane. 

— Lijepa je to zamisao. Pitanje je samo, 
kako će to car primiti ? On ne voli prigovora. 
Svako mišljenje, koje je protivno njegovu, 
on smatra za povredu časti. 

— To znam. No jednom ipak mora čuti, 
da je ovo nepravda, što on čini. Meni se može 
dogoditi, da me baci u tamnicu. Može me sta- 
viti na muke. Nisam sam. Gospodin je sa mnom. 
No u drugu ruku mogu i progoni prestati. 

— Gospodin neka te jača u tvom pothvatu. 

U taj čas dolazi pred Sulpicija djevojka 
Marcela, kći četovođe Proteja. Moleći pogled 
uprla je u svećenika. On je gleda upitnim po- 
gledom. 

— Oče, dozvoli mi, da te nešto umolim ! ! 

— Što želiš, Marcelo ? 

— Moja prijateljica Silvija želi se uputiti 
u tajne naše vjere. 

— Kći suca Anatolija ? 

— Da. 

— To je danas opasno, Marcelo. Nadalje je 
i njezin otac opasan. On je sam neko vrijeme 


(Nastavak) 

k nama dolazio, a kako su nastali progoni, 
prestao je. On se boji, da ne izgubi čast i svoje 
bogatstvo. Boji se na koncu konca i smrti. 

— Njegova je žena bila tajom kršćanka, 
pa mu može biti i kći. Kako sam ja evo tu, 
premda je moj otac poganin. On ni ne sluti, 
da sam kršćanka. 

— To bi mi mogli učiniti, da su druge prilike. 
To je sada teško. Progoni su veliki. Mi nemamo 
prilike da je točno uputimo u tajne svete vjere. 
Ona ih može krivo shvatiti. Može ih onda izdati 
poganima. Oni bi ih ruglu izvrgli. Mi to ne smi- 
jemo dopustiti. Neka se malo strpi ! 

— Dozvoli, oče, da i ja nešto kažem ! — 
javi se rođak Marcelin Kvinto. 

— Reci mi Kvinto ! 

— Silvija nas ne će izdati. Ona je dobra i 
pobožna djevojka. 

— Ne sumnjam u to, dragi Kvinto ! No 
opasno je za nas, danas, primiti djevojku u 
naše redove bez odobrenja njezinih roditelja. 
To bi nas skupo moglo stajati ! 

— Kako ja smijem ? 

— Tvoj se otac, Marcelo, mnogo ne brine za 
tebe. Uz to je Kvinto uz tebe. On te>čuva i 
štiti. On je rođak tvoj. 

— Čuvat ću i Silviju ! — reče živo Kvinto. 

Sulpicije ga pogleda dugim pogledom. Prodire 

mu u dušu. Kvinto se zacrveni. Obori oči. 
Svećenik se blago nasmije. Razumio je on Kvin- 
ta. On voli Silviju. 

— Poučavaj je, Marcelo, pa ćemo je primiti. 

— 0, ona je već mnogo toga čula. 

— Dobro je. Još je malo bolje uputi, a onda 
ću dalje nastaviti ja. 

— Hvala ti, oče, hvala — kliknu zajedno 
i Marcela i Kvinto. 

— Odmah idem javiti tu vijest Silviji ! 

— Ona spava. 

— Ne. Ona mene čeka kod naše kuće. 

— Bog vas blagoslovio, djeco ! 

Kršćani se razilaze. Juraj i svećenik ostanu 
dugo i dugo u razgovoru sami... 

Marcela i Kvinto veselo hrle kući javiti 
radosnu vijest Silviji. Ona ih nestrpljivo očekuje. 
Svaki čas bježi do prozora, da vidi, da li dolaze ? 
Čim čuje vani kakove korake trči do vratiju, 
da im otvori. Razočarana se vraća natrag. 
Sjedne. Glavu nasloni na ruku. Mislima leti 
u davne dane njezina djetinjstva. Čini joj se, 
kao da čuje mili glas majke. Njezina ruka 
miluje je po obrazu. Daje joj upute u kršćanstvu. 
Ta ona želi odavna da postane kršćanka. Tu 
želju pojačava ljubav prema Kvintu. Njoj ne 
ide u glavu bojazan njezina oca. Sam se već 
malo uputio u kršćanstvo. Dozvolio je, da se i 
ona poučava, a sada ne će ni da čuje za to. 
Nije on protivnik kršćana u duši svojoj ! 0, ne ! 
On se samo boji za svoju glavu. On sluti da je 
Kvinto kršćanin, on zna, da ona njega voli. 
On joj ne brani tu ljubav. Dakle misli na to, 
da će me ipak jednoga dana morati pustiti, 
da budem kršćanka. 

— Kako je plašljiv moj otac ! Toliki umiru 
za Krista, a on se boji. Mene ne bi bilo strah 

2a Krista umrijeti. On je umro za nas. Zar ne 
možemo i mi za vjeru u Njegovo Božanstvo 
umrijeti ? 0, možemo ! Kako ne ? Toliki su već 
umrli ! Krist ih jača ! Zar bi baš nama uskratio 
svoju pomoć, meni i mome ocu ? Sigurno ne 
bi !. . . Ah, gdje su tako dugo Marcela i Kvinto ? 
Šta rade tako dugo?... 

Nakon duga očekivanja dolete oni. 

— Bit ćeš doskora primljena, Silvijo ! — 
pozdravlja Marcela prijateljicu i grli je. 

— Hvala Bogu ! Gdje ste vi tako dugo ? 

— Znaš, bilo je danas dulje no obično. Imali 
smo važnih razgovora. 

— Ja idem svojoj kući. Zora evo već rudi ! 
— javi se Kvinto. 

— Zar već odlaziš ? 

— Moram. Danas imam neke važne stvari 
za nas obaviti. 

Kvinto odlazi. Žuri se kući. Danas on mora 
obići kršćane u tamnici. 

Prijateljice još dugo čavrljaju. Vani se već 
skoro pravo vidi. Silvija se trgne. 

— Marcelo, ja moram ići kući. 

— Šta ćeš sada kod kuće ? 

— Moram ići kući. Otac se srdi, ako mene 
ne vidi jutrom kod kuće. 

— Sinoć te je pustio k meni. Zna li, gdje si? 

— Pustio me je, ali je rekao, da sam ujutro 
rano kod kuće. 

— Zašto se on boji toliko za tebe ? 

— Boji se, da ne postanem kršćanka. 

— Moj mene pušta kuda god hoću. 

— Tvoj nije nikada ništa čuo o kršćanstvu. 

— Kako da ne ! Kvinto i ja često se o tom 
s njim razgovaramo. 

— Što on veli za kršćanstvo ? 

— Veli, da je to lijepa vjera, ali da se njemu 
ne da mijenjati svoje vjere. 

— Molimo se, Marcelo, za naše očeve, da i 
oni postanu kršćani. 

— 0 to mi svi kršćani molimo ! 

— Zbogom, Marcelo ! 

— Idem i ja, Silvijo, s tobom. 

— Ne treba. Vani je eto već dan. Spavaj ! 

Silvija izlazi van. Svježi jutarnji zrak joj 
prija. Pluća se snažno šire. Ptičice žvrguljaju 
po živici svoju jutarnju pjesmu. Ah, ona bi ih 
tako rado slušala, a ne može. Mora se žuriti 
kući... Najednom istrči odnekale pred nju 
Saturno. Hrli pripit Silviji ususret. 

— Ah, krasna djevo ! Dođi mi u naručaj ! 

Htjede je ogrliti. Ona vrisne. Odskoči od njega. 

— Ne bježi od Saturna, djevo mila ! Tako 
krasna kao Diana baš meni pripadaš. 

Naglo skoči do nje. Uhvati jej okrajak ha- 
ljine. Ona viče : 

— U pomoć ! U pomoć ! 

On je vuče k sebi. Ona se jecajući otiinlje. 

— U pomoć ! U pomoć ! 

Najednom k njima dođe snažan čovjek. 
Pograbi Saturna za šiju. Željeznim ga svojim 
rukama snažno stišće. Ovaj pusti djevojku. 
Htjede se okrenuti protivniku. Ne može. 

— Pusti me ! Udavi me ! 

— Zašto navaljuješ ovako besramno na dje- 
vojku, pijanico gadna ? 

— To je šala ! Što tebe briga na koncu za 
moje čine ? Puštaj me na miru. 


Saturno upre sve sile da se otme strašnom 
stisku ruku. To mu ne polazi za rukom. 

— Idi, propalico jedna ! 

Čovjek ga prezirno gurne od sebe. Saturno 
se sruši na zemlju. Valja se po prašini. Teškom 
mukom se diže. Gleda zlobno čovjeka. 

— Znam ja tebe. Poznajem te vrlo dobro, 
kršćansko pseto ! Ti si bivši časnik Juraj. Ha- 
ha-ha. . . Osveta je moja ! To si dobro zapamti ! 

Juraj ide dalje. Ne obazire se na pijana po- 
ganskoga svećenika... 

Silvija je neko vrijeme bježala. Tada je stala 
uza zid jedne kuće gorko plačući. Njezin ponos 
je povrijeđen. Tako plačuću stigne je Juraj. 

— Čija si ti, djevojko ? 

— Ja sam kći suca Anatolija. 

— To si ti, Silvijo ! Ne boj se ništa ! Pođi u 
miru kući ! Bog će te čuvati. Sam otprati dje- 
vojku skoro do njezine kuće, a zatim pođe svo- 
joj kući... 

Saturno je gledao za njim. U duši mu uzavrela 
osveta. Ovaj časnik povrijedio je njega — 
Saturna. On najsilniji i najugledniji poganski 
svećenik valja se po prašini. To mu je pripra- 
vio kršćanin. Sramota je to velika za njega ! 

— Osveta ! Osveta ! Još danas ga^moram naći 
i ovaj mu bodež rinuti u grudi. . . Šta to nisam 
odmah učinio!... Saturno, nađi ga! Od tvoga 
bodeža mora pasti ! 

Saturno pođe za Jurjem. Iz daljine ga prati. 
Pazi na svaki njegov kret. . . 

Juraj ide u svoj stan. Taj se nalazi izvan grada. 
Na sasvim protivnoj strani od njihovog tajnoga 
sastanka. Sporo hoda. Saturno brza za njim. 
Juraj se zamislio u današnji svoj posao. Teške' 
ga brige taru. Poput olova teška misao ga k zem- 
lji pritište. Treba ići pred cara. Treba crkvu 
braniti. Toliko puta je bio pred carem, ali mu 
nikad nije bilo tako teško pri duši kao sada. 
Tko zna, hoće li živ odanle izaći ? Hoće li ga 
car primiti? Sve to muči njegovu dušu... 
Čim više misli dolaze i predočavaju mu današ- 
nju zadaću, tim njegov korak biva tromiji... 
Sporiji... Saturno se žuri za njim. Nalaze se 
eto već izvan grada. Nikoga nema na putu. 
Pograbi nož. Hrli sve bliže... Kao mačak 
što se šulja oprezno svojoj žrtvi, tako i ubojica 
Saturno vreba na Jurja. Još korak... i zadat 
će mu udarac... Diže nož u vis. Zamahne. 
Juraj slučajno skoči preko jarka na poljski put. 
Šaturno ljosne. Razbije si nos. Bodežem si po- 
reže ruku. Psuje. Juraj ga gleda. Prepoznaje ga. 
Vidi, kako mu krv curi iz nosa. Smili mu se čo- 
vjek. Skoči da ga pridigne. Ovaj viče : 

— Nosi se od mene ! Ne trebam tvoje pomoći ! 
Saturno ne treba kršćanske samilosti ! 

— Ah, to si ti, izdajico ! Ubojica Romanov ! 
Jadni čovječe ! Uzalud ti sve naprezanje ! 
Znaj, da Crkve Kristove ne će ni vrata paklena 
nadvladati ! 

Juraj brzo odlazi dalje svojim putem... 
Saturno se diže. Žurno hrli do hrama božice 
Cibele. Baca se na krevet. Bijesan je kao ris, 
što je doživio današnju sramotu. Osveta mu 
nije uspjela ! Ah, zato on smišlja novu, koja će 
biti gora od ove... Karlo Ivančić. 

(Nastavlja se.) 

Svetište Majke Božje Lurdske - Zagreb 


Milodari za gradnju Hrvatskog Zavjetnog Svetišta Majke Božje Lurdske 

P RI GODNI DOPRIN° SI: Lukinić dr Berislav, Fuketić Josipa, jurišević 

POKRAJINA: Anton, puk., Filipac Milan, Branda, Doboš Anica, 

Babinac : Nemet F., za 3 mjeseca 36. — Badlje- Galac Đu ro, Mocnaj Velimir, Zahradka Šteti, N. N., 

vina : Verhaz T. 20, Vajzer M. 20. — Banja Luka : Bagović Doroteja, Franet Martin, Vučetić pl. Ni- 

Boban A. 50, Obitelj Plazek 10. — Bački Breg: kola > Hauptfeld Zora, Horvat Marija, Posuda 

Kolar Đ. 20, po 10 Din : Tomašev M., Banova A., Katica, Stošić Amalija, Jakil Lucija, Mužina Vatro- 

Tomaševa, Schwerer I. 13, Balažev O. 5, Sudar 2. flav, In g- Marić, Gregl Ivan, N. N., Stepinac Juraj, 

— Baška (na Krku): Vukasović K. 13. — Belišće: Organe Ivan, Obitelj Mutak (11 din), Kreuzinger 

Serer K. 10.^ — Berak: V'ilhelm Lovro 25. — Bi- ^, a ^ a i ^ araa Julija, prof. Ivan Okičić, Zahradka 

strinci : Anušić I. 8. — Bošnjaci : Šumanovac A. Stefi, Žanić Slava, Jamnicki Anka, Obitelj Slovinić, 

15. — Bjelovar: Gašpar M. 10 (mjesečno). — Ple- °? ltel j Mr Ph. Kezele, Obitelj Borovečki. — Po 

terski Antonija 15. — Bebrina: Didović F. 20. — Dm 5 : Boršić Dragutin, Kovačić Ana, Mažar Marica, 

Buljkes : Vučićević 1. 20. — Đakovo: Ripp Katica plser Alea > Maroević Lukrecija, Paulić Ivana- 

30 (u zahvalu). — Brod na Savi : Čavčić A. 35, Tu- An v ka - Fili P a c Hermina, N. N., Milihram Vladimir, 

nukovie L. i R. 10, Krivdić L. 20, Tunuković L. i Pismart Ivka, Mažar Marica, S. D., Kovač Ivka, 

R. 10 iza kolovoz). — Brođanci : Brkić T. 35. — Ratković Alfons, N. N., N. N., Debeljak Ivana, 

Carevdar : Zerec F. 20. — Budrovci : Carević J. Lasić Fanika, N. N., N. N., Fedeja Marija (8 din), 

10, ista sakupila od raznih 41. — Čakovec: Schmid- Gemčić Franjo, N. N., V. D., Jedaj Jevrej, Obitelj 

Iechr.er S. 10. — Celje: Žepek F. 50. — Čajkovci: Be ncek, Polić Marija, Željko, N. N., Pavlić, Po- 

Novose! jvić St. 10. — Čerević: Obitelj Bellay 10 g la i en Alojz, Dalamarina Jelena, Sašek Nikola 

(u zahvalu). — Cerje Tužno: Mihalić A. 20 (za sr- Miklauc Minka, N. N., Delač Josipa, Šubat Nikola, 

panj : kolovoz), Svangel E. i djeca 20. — Cetinje: Sojat Marija, Kranjčević Anton, N. N., Maroević 

Barataš T. 30. — Cirkvena: Pavlić P. 10. — Cako- Y mka (6 din), Vujanović Vaso, Škrobe Sofija, Nolli 

vec: Ođić Barica 50 (za srpanj). — Dol. Vlahinička J^lka, Ivić Ljudevit, Banfić Marija, Ilibašić Barica, 

(Ludina i : Kuh Hinko 150, sakupljeno na zlatnom Strzalkovski Ivan, Vajs Šandor, Maroević Lukre- 

piru g. Emanuela i gđe. Apolonije Kukić. — Đa- £ija, Dozet Božidar, Malter Franjo, Paulić Anka, 

kovo : Preuzv. biskup dr A. Akšamović 50, Zečević N. N. 

Lj. 11 U. — Đurđevac: Kovačić Nikola 200 (za sr- 

panj i kolovoz), Blaga Fr. 10. — Dubrovnik: Obi- ZAHVALE NAŠOJ GOSPI LURDSKOJ 

teli Zrnčić Iva 20. — Ferdinandovac : Pajnić I. 50. Bila sam teško bolesna i nije bilo nade da bih 

— Glina: Nicoloso A. 50, Puk Lj. 50. — Gračani: rnogla preboljeti. Utekla sam se presv. Srcu Isusovu, 

Kos Magda 10. — Grobnik: Franović 1A. 20 (u za- Majci Božjoj Lurdskoj i svim svetima i obećah 

hvalu). — Gospić: Bačić M. (za srpanj , kolovoz) javnu zahvalu, ako ozdravim. Ja sam ozdravila 

20. — Deliblato: Matanović A. 10. — Gonik: Jović * od srca zahvaljujem. 

Olga 100. — Gomirje: Boić R. 30. — Gračac: Lu- Koprivnica, u srpnju 1934. Jarža Ana. 

kić Olgica 10 (mjesečno), Mesić Marta 10 (mjesečno). Majci Božjoj Lurdskoj zahvaljujem za pomoć 

~ Hlebine : Jancikovic M. 10. — Jastrebarsko : u bolesti. 

Pšeničnik Lj. 10 (mjesečno), Brestić Albreht 10 Belišće, 20. kolovoza 1934. Šerer Ana 

(mjesečno). — jureovac: Posavec Đ. 20. — Ivan Zahvaliuieri načni r.ncr,,- t . 

Dvor: Rac S. 10. - Imotski: Vučemilović I. B. 10. za v?aćeno mi zdravlfe P ° J 1 Karmelsk °J 

DAR U SREBRU: Senj, 8.. kolovoza 1934. Seder Beata. 

Gospođica N. N. u Zagrebu, darovala je za Sve- Belemerić Ilija zahvaljuje Našoj Gospi Lurdskoj 
tište 10 austrijskih srebrnih kruna. za P nm }J enu _ milost ozdravljenja. Bio je bolestan 

osam mjeseci. Njegova obitelj ga nagovorila da će 
KARLU V AC : POĆI u Lurd, ako ozdravi. I nakon ozdravljenja iz- 

Povjerenica za Karlovac bit će unapred : gđica vršio je ovaj zavjet ovogodišnjim hodočašćem. 

Bledschneider Božena st. phil., Vrhovčeva 7. Pa se evo i javno zahvaljuje za tu milost ozdravlje- 

Po Din 100: Žalac Marija. — Po Din 50: Piskur n j a Našoj Gospi Lurdskoj. 

Anka > Bakšić Petar Nasljednici „Mustad”. — Javno zahvaljujem Gospi Lurdskoj za podije- 
Po D,n 30: Munjara S\ i Kr. Orada Karlovca. Dr Ijene milosti i Veporučam se i S n aJ a ,? a p P 0 °“'j C ći 
\ atroslav Rajner Dr F. Zidovec, Obitelj Slovinić. Njezinoj. U zahvalu šaljem 10 dinara. 

— Po Din 28 : Obitelj Dr Vinski. — Po Din 0: Ivka starčević. 

uoitelj Klobučar. Kreuzinser ^Marija, Kos Franjo, Ferdinandovac, 13. IV. 1934. Po devetriici 

..llovac’’ Brajdic Ruža sveć. Solić, Leonard Treppo Prečistoj Djevici uslišana sam, da se je preduzela 

-L d ' R ark3vac > Ban Stjepan, Veslaj Mirko, Zanić jedna teška parnica na sudu. Zato najdublja zah- 

V ^ka’ Badovinac Kamil °’ Lukinić M., č. ss. sv. vala Neoskvrnjenoj Djevici i Kraljici nebeskoj I 

PRIGODNI: KARLOVAC: A * B ‘ 

Po Din 15: Obitelj Borovečki — Po Din 10: Bor- UPOZORENJE DOPRINOSNICIMA ZA SVETIŠTE. 

v ' k>ra S a Y n > K °P ač Nada, N. N., Okičić prof. Radi momentane nestašice papira ovaj broj lista 
t ' an ’ Lah ? J 0 ® 1 ?’ Br Petrović, Kravinović Nikola, izlazi u smanjenom opsegu. Uslijed toga za Svetište 

Josip, .Obitelj Bachrach, N. N., Kaminski ostala je na raspolaganju samo jedna stranica 

Jurkovic Matija N. N., Bajic Margareta, pa nam nije bilo moguće objelodaniti nego samo 

Lujza A. bmi d, NediljTo Marija, Virobal nekoliko zahvalnica i samo jedan mali dfo dopri- 

: G-; ka , J urai l. Anka - Mato Kuhane, Vlahovic Ka- nosa, dok ćemo ostale u dojdućim brojevima objelo- 
r u a H aP M r , g w Za ’ o* N ’’ danitL Za § rebačke doprinosnike, povjerenike i 

' ^ 1 nh-r r I v u’ ° staIe ™ olimo da to uvaže - Svima pak neka je od 

Obuci. \ mski, Kuhar Milan, N. N, nas najljepša hvala, a od drage Majke Božje Lurd- 

N., Wild Hermina, Tropcic Josip, N. N., N. N., ske obilna plata. Uprava Svetišta 


JERONIMSKE KNJIGE ZA GOD. 1935. 

TRI GLAVNE JERONIMSKE KNJIGE za 

g. 1935. jesu ove : kalendar „Danica”, ve- 
lika pripovijest ,,K rvavi sabor križe- 
v a č k i” od obljubljenog hrvatskog pučkog 
pripovjedača Milutina Maj era i još jedna p o- 
u č n a k n j i g a. Te tri knjige bit će opsegom 
veće nego prošle godine, a stajat će svejedno 
samo 10 dinara. Prošle godine su desetaška iz- 
danja svuda najradosnije primljena i raširena 
su u 23 tisuća primjeraka. Ove godine taj broj 
mora biti još veći. 

REDOVNA ČLANSKA JERONIMSKA IZDA- 
NJA za g. 1935. jesu: kalendar „Danica”, 
velika povijesna pripovijest „Krvavi sa- 
bor k r i ž e v a č k i” od Milutina Majera, 
zatim treći dio ,,E v a n đ e 1 i s t a” od nad- 
biskupa dra Ivana Šarića, knjiga „Zdravlje 
sela“ od prof: Bogdana Babica, te napokon 
jedna poučna knjiga. Tih pet knjiga za- 
jedno stoji za jeronimske članove 20 dinara. 

IZVANREDNA ČLANSKA JERONIMSKA IZ- 
DANJA za g. 1935. jesu: roman „Pod čađa- 
vim krovom" od V. Grmovića, pouka o 
„Temeljima kršćanskog života", od 
dra I. Blaževića, povijest „Hrvatskog pre- 
poroda u Dalmaciji" od dra Rudolfa 
Horvata i pouke „Domaćici za kuhinju" 
od gđa Cezner- Andrić. — Te četiri knjige za- 
jedno sa „Danicom", „Krvavim saborom križe- 
vačkim", „Evanđelistom", „Zdravljem sela" i 
jednom poučnom knjigom stoje za jeronimske 
članove samo 40 dinara. 

Bolesni na plućima ! 

Već tisuće izliječenih ! 

Zahtijevajte odmah knjigu o mojoj 

novoj umjetnosti hranjenja, 

koja je već mnoge spasila. Ona se može upotri- 
jebiti kod svakog načina života i pomaže, da se 
bolest brže pobjedi. Noćno znojenje i kašalj pre- 
staju, tjelesna težina se povećava, a postepeno 
ovapnjenje dokrajčuje bolest. 

Ozbiljni muževi 

liječničke znanosti potvrđuju vrsnoću moje me- 
tode, te ju rado preporučuju. Čim prije započnete 
mojim načinom hranjenja, tim bolje. 

Posve badava 

dobit ćete moju knjigu, iz koje ćete mnogo koris- 
nog znanja crpsti. Kako moj nakladnik ima samo 

10.000 komada za besplatno 

rasposlanje, pišite odmah, da se i Vi možete 
ubrajati među sretne dobitnike iste. 
Sabirno mjesto pošte : 

GEORG FULGNER, Berlin-Neukolln, 
Ringbahnstrasse 24., Abt. 514 . 


Želite li da vam dijete bude 
ovako zdravo i veselo 

dajte mu 

Snergiri 

za jačanje krvi - živaca i apetita 



„Energin jača krv“, jača živce, otvara apetit i pospješuje razvitak djeteta. 

Djeci od 5 do 15 godina 3 puta na dan po jednu malu kašiku ukusnog ,,ENERGINA“. 
„ENERGIN" dobiva se u svim apotekama u bocama od pola litre za Din 35* — . 
Poštom šalje LABORATORIJ „A L G A“, SUŠAK. 


3 boce Energin Din 110* — , 6- boca Energin Din 230* — i 1 badava, 
12 boca Energin Din 440’ — i 2 badava. 


S. Br. 4787 od 23. marta 1932. 


